**Točka 12.**

**Prijedlog**

**Odluke o ukidanju statusa javnog dobra**

**na k.č. 7038/1 K.O. Jelenje**



**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA JELENJE**

**Općinski načelnik**

KLASA: 024-01/23-01/8

URBROJ: 2170-20-03-03/09-23-12

Dražice, 31. kolovoza 2023.

**Općinsko vijeće Općine Jelenje**

**n/r predsjednice Izabele Nemaz**

Na temelju članka 46. stavka 1. točke 1. Statuta Općine Jelenje („Službene novine Općine Jelenje“ broj 59/23) i članka 69. stavak 2. Poslovnika o radu Općinskog vijeća Općine Jelenje „Službene novine Općine Jelenje“ broj 59/23) podnosim Općinskom vijeću Općine Jelenje na razmatranje i donošenje **Prijedlog Odluke o ukidanju statusa javnog dobra na k.č. 7038/1 K.O. Jelenje.**

OPĆINSKI NAČELNIK

OPĆINE JELENJE

Robert Marčelja, bacc. oec.

PREDMET:

Odluka o ukidanju statusa javnog dobra na k.č. 7038/1 K.O. Jelenje

PRAVNA OSNOVA:

Zakon o komunalnom gospodarstvu (”Narodne novine” broj 68/18, 110/18, 32/20).

PREDLAGATELJ: Općinski načelnik Općine Jelenje

IZVJESTITELJ: Pročelnica Jedinstvenog upravnog odjela

OBRAZLOŽENJE:

Stranka Manuela Komar Maras iz Martinovog sela, podnijela je zahtjev za ukidanje statusa javnog dobra na k.č. 7038/1 K.O. Jelenje, u površini 35 m2, upisano u z.k. ul. 8490 K.O. Jelenje. Zahtjevu je priložena Građevinska dozvola KLASA: UP/I-361-03/18-06/151, URBROJ: 2170/1-03-01/9-20-12 od 28. srpnja 2020., Izvadak iz zemljišne knjige, posebni izvadak: kat. čestice: 7038/1 te izvod iz katastarskog plana. Nastavno na primljeni zahtjev izvršen je izvid na terenu dana 25. kolovoza 2023. godine kojem je prisustvovala stranka i službene osobe Općine Jelenje, kao i ovlašteni geodeti.

Iz navedene dokumentacije i provedenog terenskog izvida utvrđeno je da k.č. 7038/1 K.O. Jelenje, površine 35 m2, u zemljišnim knjigama zavedena kao put, U Lubersku, predstavlja u naravi okućnicu objekta - obiteljske kuće na adresi Martinovo selo 12, a koja se prema kopiji katastarskog plana nalazi k.č. 2302/1 K.O. Jelenje. Nekretnina označena kao k.č.br. 7038/1 K.O Jelenje, 35m2 upisana je u z.k.ul. 8490 te u naravi ne predstavlja javno dobro već se koristi kao dio okućnice nekretnine na k.č. 2302/1 k.o. Jelenje na adresi Martinovo selo 12.

Sukladno članku 62. Zakona o komunalnom gospodarstvu odluku o proglašenju komunalne infrastrukture javnim dobrom u općoj uporabi i odluku o ukidanju statusa javnog dobra u općoj uporabi komunalne infrastrukture donosi predstavničko tijelo jedinice lokalne samouprave. Odluka o ukidanju statusa javnog dobra u općoj uporabi komunalne infrastrukture ili njezina dijela može se donijeti ako je trajno prestala potreba za njezinim korištenjem. Kako je izvidom na terenu i uvidom u zemljišne knjige utvrđeno da je na k.č. 7107 K.O. Jelenje upisan i alternativni put – javni put u Martinovom selu od kbr.12 prema poljoprivrednim parcelama u površini 127 m2, to je u cijelosti prestala potreba za korištenjem komunalne infrastrukture koja se nalazila na k.č. 7038/1 K.O. Jelenje čime je ispunjen uvjet iz članka 62. stavka 3. Zakona o komunalnom gospodarstvu.

Nekretnina kojoj prestane status javnog dobra u općoj uporabi ostaje u vlasništvu jedinice lokalne samouprave odnosno pravne osobe koja obavlja komunalnu djelatnost. Predmetna odluka uz ostalo, mora sadržavati naziv i vrstu komunalne infrastrukture, podatak o katastarskoj i zemljišnoknjižnoj čestici i katastarskoj općini na kojoj se infrastruktura nalazi te nalog nadležnom sudu za upis statusa javnog dobra u općoj uporabi u zemljišne knjige odnosno za brisanje tog statusa ako se radi o infrastrukturi koja se upisuje u zemljišne knjige.

Slijedom navedenog, budući da je je prestala potreba za korištenjem predmetne čestice kao javnog dobra u općoj uporabi te predstavlja dio kuće sa okućnicom, predlaže se donošenje odluke o ukidanju statusa javnog dobra na predmetnoj čestici.

Na temelju članka 62. stavka 1. Zakona o komunalnom gospodarstvu („Narodne novine" broj 68/18, 110/18 i 32/20) i članka 33. stavka 1. točke 3. Statuta Općine Jelenje („Službene novine Općine Jelenje“ 59/23), Općinsko vijeće Općine Jelenje na 15. sjednici održanoj dana 14. rujna 2023. donosi

**O D L U K U**

**O UKIDANJU STATUSA JAVNOG DOBRA NA K.Č. 7038/1 K.O. JELENJE**

Članak 1.

Ukida se status javnog dobra u općoj uporabi na nekretnini u K.O. Jelenje, oznake k.č.br. 7038/1 (put, U Lubersku, površine 35 m2) upisanoj u zemljišnoknjižni uložak broj 8490, K.O. Jelenje, kod Općinskog suda u Rijeci – Zemljišnoknjižni odjel Rijeka, sve budući da je trajno prestala potreba za korištenjem kao javnog dobra te u naravi ta nekretnina predstavlja dio obiteljske kuće s okućnicom u naselju Martinovo selo.

Članak 2.

Zemljišnoknjižni odjel Općinskog suda u Rijeci će u odnosu na nekretninu iz čl. 1 ove Odluke izvršiti brisanje statusa javnog dobra te izvršiti upis prava vlasništva na ime i u korist Općine Jelenje.

Članak 3.

Ova odluka stupa na snagu osmog dana od dana objave u „Službenim novinama Općine Jelenje”.

KLASA:

URBROJ:

U Dražicama,

PREDSJEDNICA OPĆINSKOG VIJEĆA OPĆINE JELENJE

Izabela Nemaz